শাস্তির খাঁড়া নিয়ে প্রেসিডেন্ট পদে শপথ ডোনাল্ড ট্রাম্পের?

কলকাতা: আগামী ২০ জানুয়ারি আমেরিকার (US) প্রেসিডেন্ট (President) পদে ক্ষমতায় বসছেন ডোনাল্ড ট্রাম্প (Donald Trump)। তার আগে তাঁর মাথায় ঝুলছে শাস্তির খাঁড়া। পর্ন তারকাকে ঘুষ দেওয়ার অভিযোগে আগামী ১০ জানুয়ারি শাস্তি ঘোষণা হবে ট্রাম্পের। এই প্রথম শাস্তির খাঁড়া নিয়ে প্রেসিডেন্ট পদের দায়িত্বে বসতে চলেছেন কেউ। তবে জানা গিয়েছে, জেলযাত্রা হচ্ছে না ট্রাম্পের। তাহলে বিকল্প কী শাস্তি হতে চলেছে সেই দিকেই তাকিয়ে আন্তর্জাতিক মহল।

এই বিষয়ে বিচারক জুয়ান এম মারচান ইঙ্গিত দিয়েছেন, তিন জেলে পাঠাবেন না ট্রাম্পকে। ১০ তারিখ তিনি ট্রাম্পকে আদালতে হাজির হতে বলেছেন। সশরীরে বা ভার্চুয়ালি হাজির হতে বলেছেন। পর্ন তারকা স্টর্মি ড্যানিয়েলসকে ঘুষ দেওয়ার অভিযোগ রয়েছে ট্রাম্পের বিরুদ্ধে। অবৈধ সম্পর্কের ব্যাপারে মুখ বন্ধ রাখতে ওই ঘুষ দেওয়ার অভিযোগ ট্রাম্পের বিরুদ্ধে। আইন অনুযায়ী, ওই কেসে চার বছর জেল হতে পারে।

আরও পড়ুন: শীতকালেই বেশি সংক্রমিত হয় HMPV? বড় আপডেট দিল চীন

বিপুল ভোটে আমেরিকার প্রেসিডেন্ট নির্বাচনে জয় পেয়েছেন রিপাবলিকান ডোনাল্ড ট্রাম্প। তাঁর বিরুদ্ধে যৌন নিগ্রহ, ক্যাপিটাল হিলসে হামলায় মদত দেওয়া সহ একাধিক অভিযোগ উঠেছিল। তবে কোনও কিছুই তাঁকে দ্বিতীয়বারের জন্য আমেরিকার মসনদে বসতে বাধা সৃষ্টি করতে পারেনি। কিন্তু, বিতর্ক পিছু ছাড়েনি। পর্ন তারকাকে মুখ বন্ধের জন্য ঘুষ দিয়েছিলেন তিনি, এমনটাই অভিযোগ।

দেখুন অন্য খবর: