হোম ওয়ার্ক না করার শাস্তি, ঠান্ডায় বিবস্ত্র করে দাঁড় করিয়ে রাখা হল পড়ুয়াদের

ওয়েবডেস্ক- হোম ওয়ার্ক (Home Work)  করে আসেনি পড়ুয়ারা। তাহলে শাস্তি (Punishment)  তো দিতেই হবে! তাই এই ঠান্ডায় (Cold Weather)  পড়ুয়াদের (School Dress)  জামা-কাপড় খুলিয়ে দাঁড় করিয়ে দেওয়া হল ক্লাসের বাইরে। এরা সকলেই সপ্তম শ্রেণির পড়ুয়া। মধ্যপ্রদেশের (Madhya Pradesh) এক বেসরকারি স্কুলে এই ঘটনা ঘটেছে। এই খবর ছড়িয়ে পড়তেই ক্ষোভ উগরে দিয়েছেন অভিভাবক থেকে শুরু করে স্থানীয়রা। প্রশাসন এবং স্থানীয় সূত্রে খবর, এই স্কুলটি সেহোর জেলার জাতাখেদা গ্রামে। শুধু তাই নয়, সপ্তম শ্রেণির পড়ুয়াদের দিয়ে খেলার মাঠ পরিষ্কার করানো থেকে শুরু করে, মেঝে ঝাঁট দেওয়া, বাগানের গাছে জল দিতে বাধ্য করা হয়।  অভিভাবকদের অভিযোগ, দীর্ঘ ক্ষণ ধরে চলে এই শাস্তি দেওয়ার প্রক্রিয়া চালানো হয়। এই ঘটনা ভাইরাল হয়েছে সোশ্যাল মিডিয়াতেও।  পড়ুয়াদের খালি গায়ে দাঁড় করিয়ে রাখার ছবি দেখার পরেই শুক্রবার ওই স্কুলে গিয়ে বিক্ষোভ দেখান অভিভাবক এবং এলাকার বাসিন্দারা। ঘটনার তদন্ত শুরু করেছে জেলা শিক্ষা দফতর।

সহোরের জেলা শিক্ষা আধিকারিক সঞ্জয় টোমার এই ঘটনার কড়া নিন্দা জানিয়েছেন। আধিকারিকরা জানিয়েছেন, স্কুলের পড়ুয়াদের সঙ্গেও আলাদা ভাবে কথা বলা হয়। এর পরেই ওই স্কুলের প্রিন্সিপাল সমরিন খান এবং আরও দু’জন কর্মীকে অবিলম্বে অপসারণের নির্দেশ দেওয়া হয়েছে।

আরও পড়ুন-  অসমে খসড়া তালিকায় বাদ পড়ল ১০ লক্ষের বেশি ভোটার

সেই সঙ্গেই ১ লক্ষ টাকা জরিমানা করা হয়েছে ওই স্কুলকে। পড়ুয়াদের অভিযোগ, কোনও ভুল করলেই তাদের এই ভাবে শাস্তি দেওয়া হয়। প্রিন্সিপালের নির্দেশে আগেও একই রকম ভাবে শাস্তি দেওয়া হয় বলেও জানিয়েছে পড়ুয়ারা। শিক্ষা দফতরের  আধিকারিকরা জানিয়েছেন, ওই স্কুলের বিরুদ্ধে আরও কোনও ধরনের অভিযোগ এলে অনুমোদন বাতিল করে দেওয়া হবে।

পড়ুয়াদের অভিযোগ, কোনও ভুল করলেই তাদের এই ভাবে শাস্তি পেতে হয়। প্রিন্সিপালের নির্দেশে আগেও একই রকম রকমভাবে তাদের শাস্তি দেওয়া হয়েছে।